Ìzoła de Sant'Erazmo

Sant'Erazmo ła ze na izoła de ła łaguna Veneta setentrional, ła segonda par estension dopo Venesia. Ła se cata a'l sentro  de un ideàl triangoło formà da Muràn, Buràn e Punta Sabioni.

Ła apartien a ła munisipałità de Venesia-Muran-Buran de'l comun de Venesia[1] e ła ze includesta inte'l taritorio de'l Parco de ła Łaguna[2].

Ła partegołar pozision insułar e ła natura fertiłe dei tereni ghe n'à determinà el so caratere agrario-łagunàr.

A ze so'l fenir de'l Sincuesento che  Francesco Sansovino inte ła só òpara Venetia, sità nobilisima et singolar, el se rifariva a Sant'Erazmo come a na izoła rica de orti e vinje che ła reforniva "a ła sità copia de erbagi, e de fruti, in molta bugànsa e parfeti".

L'izoła ła conserva  anca ancùo na vocasion agricoła (tìpeghe prìmisie ze łe castraure, articiochéti sunà bonorìvi) e par cuesto ła vien considarà l'Orto de Venesia.

Se pol razonzer, co colegamenti orari, sia da Venesia (Fondamente Nuove) sia da Cavałin Treporti co ła łinea 13 dei vaporeti ACTV. La ze una de łe poche izołe dove che pasa łe automobiłi.

 Varda anca 
Articioco de Sant'Erasmo

 Note 

Categoria:Ìxołe de ła laguna de Venesia